শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম

শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম বাংলাদেশের একটি জেলা পর্যায়ের স্টেডিয়াম। স্থাপনাটি ১৯৭৮ সালে নির্মিত, ও ১৯৮০ সালে চালু হয়েছে। বারো হাজার দর্শক ধারণক্ষম স্টেডিয়ামটি শরীয়তপুর পৌরসভার ধনুকা মৌজায়, ডামুড্যা-শরীয়তপুর সড়কে বিদ্যুৎ সরবরাহ উপকেন্দ্রের পাশে অবস্থিত। ছয় একর আয়তনের স্থাপনাটি শরীয়তপুর জেলার একমাত্র পূর্নাঙ্গ স্টেডিয়াম বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় শরীয়তপুর জেলা ক্রীড়া সংস্থার তত্ত্বাবধায়নে রয়েছে। স্টেডিয়ামটি জেলা প্রশাসন, ক্রীড়া সংস্থা ও শিক্ষা অফিসেবের আয়োজনে বিভিন্ন জেলা-উপজেলা, বয়স-শিক্ষা প্রতিষ্ঠান ভিত্তিক ক্রীড়া, প্রতিভা অন্বেষণ কার্যক্রম ও স্থানীয় ফুটবল, ক্রিকেট, ব্যাডমিন্টনসহ জেলা পর্যায়ের খেলার স্বাগতিক মাঠ হিসেবে ব্যবহার হয়। এছাড়া এটি জেলা পর্যায়ে বাংলাদেশের জাতীয় দিবস সমূহে রাষ্ট্রীয় কর্মসূচীর প্রধান আয়োজনস্থল। ইতিহাস স্টেডিয়ামটির জন্য শরিয়তপুর মহকুমার ধনুকা মৌজায় ১৯৭৮ সালে জমি নির্ধারণ ও নির্মাণ শুরু হয়। ১৯৮০ সালে নির্মাণ সম্পন্ন ও চালু করা হয়। ১৯৮৪ সালে শরীয়তপুর মহকুমাকে জেলায় উত্তীর্ণ করলে, স্থাপনাটি জেলা স্টেডিয়াম হিসেবে পরিচিত ছিল। ২০১১ সালের ১২ অক্টোবর বীর শ্রেষ্ঠ মুন্সী আব্দুর রউফের নামে নামকরণ করা হয়। ২০১৪-১৫ বছরে তিন কোটি আশি লাখ টাকা ব্যয়ে প্রথমবার স্টেডিয়ামটির সংস্কার ও সম্প্রসারণ ঘটে। ২০২১-২২ অর্থবছরে দ্বিতীয়বার ১৬ কোটি টাকা ব্যয়ে মল্লিক কন্সট্রাকশন স্টেডিয়ামটির গ্যলারি সম্প্রসারণ করে। অবকাঠামো স্টেডিয়ামের মোট ভূমির পরিমাণ ৬ একর। মুল মাঠ ছাড়াও স্টেডিয়ামের অবকাঠামোতে দ্বিতল ভবন, নিরাপত্তা বেষ্টনী ও মাঠকে ঘিরে ১৩০০ ফুট দ্বিতল গ্যালারী আছে। ২০২১-২২ সালের সম্প্রসারণের পর স্টেডিয়ামটির দর্শক ধারণ ক্ষমতা ১২০০০-এ উন্নীত হয়েছে। আয়োজন এটি শরিয়তপুর জেলা প্রশাসন ও ক্রীড়া সংস্থার উদ্যোগে নিয়মিত অনুষ্ঠিত স্থানীয় ক্রিকেট, ফুটবল, ভলিবল, ব্যাডমিন্টন লিগের স্বাগতিক মাঠ। লিগের পাশাপাশি জেলার খেলোয়াড়দের ফুটবল ও ক্রিকেট প্রশিক্ষণের মুল কেন্দ্র। বাংলাদেশ ক্রিকেট বোর্ড এখানে জেলা ভিত্তিক অনূর্ধ্ব–১৪, অনূর্ধ্ব–১৬ ও অনূর্ধ্ব–১৮ দলের খেলোয়াড়দের জেলাভিত্তিক প্রশিক্ষণ ও অনুশীলন আয়োজন করে। ক্রীড়ানুষ্ঠানের বাইরে এটি বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান যথা - জাতীয় পতাকা উত্তোলন, কুচকাওয়াজ, ও স্কুল ও কলেজের শিক্ষার্থীদের শারীরিক কসরৎ প্রদর্শনের প্রধান স্থান। স্টেডিয়ামটি মেলা ও সার্কাসের জন্য ব্যবহার হয়েছে। তথ্যসূত্র